**Републички завод за статистику**

објављује

**ЈАВНИ ПОЗИВ**

ЗА ПРИЈАВЉИВАЊЕ КАНДИДАТА

**ЗА ПОПИСИВАЧЕ**

У ПОПИСУ СТАНОВНИШТВА, ДОМАЋИНСТАВА И СТАНОВА 2022. ГОДИНЕ

пријављивање у периоду од 22. јула (од 7,00 часова) до 5. августа (до 20,00часова)

Републички завод за статистику упућује јавни позив свим заинтересованим грађанима да се пријаве за посао **пописивача у Попису становништва, домаћинстава и станова 2022.** (у даљем тексту: Попис), који се спроводи у периоду **од 1. до 31. октобра 2022. године.**

Заинтересовани грађани се могу пријавити **искључиво попуњавањем електронске пријаве** на сајтовима Републичког завода за статистику: [**stat.gov.rs**](https://www.stat.gov.rs/)и [**popis2022.stat.gov.rs**](https://popis2022.stat.gov.rs/).

**Задаци пописивача:**

Пописивачи имају обавезуда пре почетка пописивања присуствују петодневној обуци, савладају методологију Пописа и рад у апликацији за прикупљање података ида обиђу терен са инструктором. Од 1. до 31. октобра дужни су да попишу све јединице пописа (станове, домаћинства и лица), на територији која им је додељена,користећи лаптоп за унос података у електронске упитнике.

**Период ангажовања пописивача**

**од 23. септембра до 31. октобра 2022. године**

Напомена: у време обиласка терена пред попис и током теренске реализације пописа, прерасподела радног времена врши се у складу са Планом активности и може укључивати и рад викендом.

**Општи услови које кандидат треба да испуни:**

* држављанство Републике Србије;
* пребивалиште или пријављено боравиште у Републици Србији;
* најмање 18 година старости у тренутку попуњавања пријаве;
* стечено најмање трогодишње средње образовање;
* да кандидат није осуђиван, да против кандидата није покренута истрага ида се против њега не води кривични поступак.

**Посебни услови које кандидат треба да испуни:**

* познавање рада на рачунару (MS Office, интернет) – предвиђено је тестирање кандидата;
* могућност приступа интернету током периода ангажовања.

Са изабраним кандидатима закључује се:

* **Уговор о привременим и повременим пословима** (незапослена лица, запослена лица са непуним радним временом, **старосни** пензионери) или
* **Уговор о допунском раду** (лица запослена са пуним радним временом код другог послодавца)

**ВАЖНА НАПОМЕНА:** Завод није одговоран за евентуални губитак права радно ангажованог лица до ког може доћи услед промене његовог радноправног статуса и остваривања накнаде за рад (нпр.: обустављање исплате породичне пензије, накнаде за случај незапослености и сл.).

Ранг-листа кандидата који се позивају на предају документације и тестирање објављује се **10. августа 2022. године**на сајтовима Завода([**stat.gov.rs**](https://www.stat.gov.rs/)и[**popis2022.stat.gov.rs**](https://popis2022.stat.gov.rs/)).